Zapamtite.
Želim da se osjeća kao državni poglavar.
Veza i pristup računalu, sve što treba od posade.
Trebala si nam prije javiti. Mislim da imamo crveni tepih.
Dax, to je važno.
Tekeny Ghemor vodio je kardasijski disidentski pokret
protiv Kardasijkog Središnjeg stožera.
Sad kad vladaju Dukat i Dominij nema boljeg vođe oporbe.
Osim toga, gotovo da ti je otac. - Otac?
Ghemor je Kardasijanac. - Duga priča.
Oteli su Kiru i operirali je da izgleda kao njegova kći.
Tako su ga željeli razotkriti kao vođu disidenata.
Kardasijska je politika kompleksna. - Tako im se sviđa.
Ghemor je posljednja nada za Kardasiju. Zaslužuje našu pomoć.
Previše nade polažeš na jednu osobu.
Nadam se da te neću razočarati. - Legate Ghemor, drago mi je.
Ako me ne želiš zvati ocem, možeš Tekeny.
Dobro došao na DS9, Tekeny!
Naša znanstvena časnica kap. Korvete Jadzia Dax.
Časnik za strateške operacije kap. Korvete Worf.
Kakav doček za jednog starca.
Nosiš narukvicu koju sam ti dao.
Ne bih smjela dok sam u odori, ali...
Dobro ti stoji.
Bilo mi je drago. Bojim se da me putovanje iscrpilo.
Odvest ću te u kabinu.
Kira, prijateljica Kardasijanca. To nekako nije u redu.
Prije 5 g. mislila sam da neće biti ničija prijateljica.
Programirali smo replikator za sva kardasijska jela.
Imaš pristup računalu 26 sati na dan.
Imaš privatni potprostorni kanal. Ako trebaš išta drugo, samo reci.
Da barem imam energije kao ti.
Oprosti. Htjela sam da se osjećaš kao kod kuće. - Lijepo od tebe.
Mislim da bi trebao znati.
Provjerila sam. Još nisu uspjeli pronaći tvoju kćer.
Mrtva je, zar ne? - Ne znamo to.
Ako je živa, na tajnom je zadatku duže od 10 g.
Teško je naći nekoga tko se tako dugo skriva.
Znam da mi želiš dati nadu,
ali vrijeme je da se suočim s činjenicama.
Sam sam. Ti si mi jedini rod.
Naše osiguranje nije odustalo. Ni ti ne bi trebao.
Moraš biti strpljiv - Strpljenje je za mlade.
A ti? Kako si? - Ne mogu se žaliti.
Jesi li pročitao onu ponudu? - Veoma je ambiciozna.
Ali morat ćeš naći nekoga drugog da sve to vodi.
Ti si savršen izbor za to. Popularan si na Kardasiji.
Poštuju te i slušat će te.
Nije tako jednostavno.
Možemo mi to. Vlada u progonstvu može raditi na postaji.
Možeš slati poruke na Kardasiju.
Ispravljati njihovu propagandu, mobilizirati prijatelje disidente.
Nerys...
Plan je dobar, ali ne mogu ti pomoći. - Zašto?
Bolujem od sindroma Yarim Fel. Neizlječiv je.
Umirem.
Prognoza nije dobra. Bolest se proširila probavnim,
krvožilnim i dišnim sustavom te hrskavičnim tkivom.
Koliko mi je ostalo?
Nisam siguran. Možemo pokušati još neke stvari.
Heksadrinom ili neuroregeneracijom.
Bio bih vam zahvalan.
Žao mi je. Znam da nisi računala s time.
Ne brini se za mene. Glavno je da tebi bude bolje.
Počni kapetanov dnevnik, zvjezdani... - OS zove Siska.
Recite. - Poruka s Kardasije. Od gula Dukata.
Želi razgovarati s vama. - Spoji ga.
Kapetane Sisko. Uvijek mi je zadovoljstvo čuti vas.
Još si gul? Začuđuje me što se nisi vratio na titulu legata.
Draže mi je biti gul. Mnogo je izravnije od legata.
I manje pretenciozno od ostalih mogućnosti.
Predsjednik, car, premijer, Izaslanik.
Što kažeš na naslov dominijska marioneta?
Takvi komentari samo pokazuju
da ne razumijete sve nijanse dominijskoga političkog sustava.
Pod novom administracijom Kardasija ima veću autonomiju od...
Opravdavaj se poslije. Imam posla. - Dobro.
Mislimo da je jedan naš stanovnik na vašoj postaji.
Tekeny Ghemor, bivši legat u Središnjem stožeru.
Što ako je ovdje? - Želimo da ga vratite
Najblaže rečeno, mora odgovarati za štošta.
Razmotrit ću tvoj zahtjev.
Ali budući da ne priznajemo vašu vladu
i da nikad nismo potpisali sporazum o izručivanju
nemoj se previše nadati.
Baš si krasno dijete. Jesi.
Zacijelo se ponosiš. - Ja sam ga samo nosila za Milesa i Keiko.
Trebala bi...
Jesi li...? - Proći će.
Blesavo je, ali osjećam se gotovo kao djed.
Ti si mi poput kćeri.
A meni je Joshi poput sina. Bio bi sjajan djed.
A ti? Jesi li razmišljala o djetetu?
Možda s tim tvojim Shakaarom.
Znaš za mene i Shakaara?
Pratio sam te.
Tako sam osjećao kao da još imam obitelj.
Unajmio si nekoga da me prati? - Nisam baš toliko nametljiv.
Rekao sam svima da mi kažu kad nešto čuju o tebi.
Svidjelo ti se to ili ne, javna si osoba.
Prva časnica jednoga od najvažnijih vojnih kompleksa u kvadrantu.
Tvoj sukob s kai Winn već je postao legendaran.
Znaš li da imaš vlastit odjel u kardasijskome središnjem arhivu?
Ostavila si dojam na ljude. Dobar dojam.
Trebala bi se ponositi svojim postignućima. Ja se ponosim.
I ja sam slušala vijesti o tebi. Bila sam zabrinuta.
Opasno je biti oporba kardasijskim vlastima.
Uživao sam dok je trajalo. Volim unaprijed izgubljene bitke.
To nam je obiteljska crta.
Dukat se javio. Želi da te izručimo na Kardasiju.
Ne čudim se. Dok sam živ, za njega predstavljam opasnost.
Neće te se dočepati.
Nerys...
Znam više o kardasijskim vlastima od bilo koga živog... imena, saveze, urote.
Te bi stvari bile dobro oružje u pravim rukama.
Kardasijanci imaju običaj koji se zove shri-tal.
Umirući obitelji predaju tajne da ih iskoriste protiv neprijatelja.
Ali ja nemam komu predati svoje tajne. Nikomu osim tebi.
Meni?
Budi moja kći još jedanput.
Čuj što znam i iskoristi to kako misliš da treba.
Zvučat će okrutno, ali to je sjajna prilika.
Ghemor nam nudi više podataka nego što smo mi prikupili u 5 g.
Upravo tako. - Predaje ti veliku odgovornost.
Znam.
Pitam se je li izabrao pravu osobu.
Što ako se previše upletem ili ne pitam prava pitanja?
Možda ga nagovorim da razgovara sa savjetnikom ili s Odom.
On ispituje ljude svakog dana. - Možda.
Ghemor ne želi da ga ispituju.
Želi razgovarati s nekime tko će biti uz njega do kraja.
A to sam ja.
Nerys!
Oče!
Oče, čuješ li me?
Možete li to?
Nemam izbora.
Nema nikoga drugog.
Ako bol postane prejaka, stisni ovo.
Dat ćeš mu malo triptacedrina.
Ako želiš novu dozu, okreni ventil i umetni novu kutiju. Ako ne možeš sama
uvijek možeš pozvati sestru da ti pomogne. - Snaći ću se.
Nadam se da si u pravu.
Nije lako brinuti se za neizlječivo bolesnu osobu.
Osobito kad si mu jedina emocionalna potpora.
Znam u što se upuštam. - Vjerujem.
Javi ako išta trebaš.
Tekeny...
Nerys...
Nemoj se micati. - Usta su mi suha. - Donijet ću ti vode.
Kvragu!
Oprosti. - U redu je. Dobro ti ide.
Možda bismo trebali početi.
Prvi razgovor, zvjezdani nadnevak 50712.5.
Možeš početi.
Dukatov najmoćniji neprijatelj vjerojatno je gul Trepar,
zapovjednik Četvrtog reda. On je...
Što je?
Gumb...
Bolje? Možda ti doktor može dati nešto jače.
Ne, jače bi me onesvijestilo. A imamo mnogo tema za razgovor.
Gdje smo stali?
Trepar. - Trepar.
Imao je viši čin od Dukata.
Nije zadovoljan što mu zapovijeda bivši podređeni.
Treparov je pobočnik glinn Borven, politički oportunist...
Bolničar! Trebamo bolničara!
Gdje su tako dugo? - Nerys, nemoj me ostaviti.
Bio sam prava budala.
Kad su počeli paliti selo, pokušao sam ih odgovoriti.
Vidi što su mi učinili. - Platit će zbog toga, obećavam.
Spalili su moj vrt, sve su zapalili.
Godinama sam ga obrađivao. Sad ga više nema.
Zasadit ćemo drugi, zajedno.
Da sam bar snažan i samopouzdan kao ti.
Tako se bojim.
Gdje je vražji bolničar? - Nemoj ići. Ostani sa mnom.
Bolničar može pričekati.
Ne želim biti sam.
Ispitanik spava. Završila sam razgovor.
Hladno... hladno...
Dobar početak. Obavještajna služba bit će zadovoljna.
Zna još svašta. Poznaje svakog političara i birokrata na Kardasiji.
Izgledaš umorno. - Nisam spavala 30 sati. - Odmori se.
Bashir zove Kiru. - Recite.
Dođite odmah u Ghemorovu kabinu.
Više ne reagira na heksadrinsku terapiju. - Nerys...
Evo me.
Ispituj me. Nemamo mnogo vremena
Govorio si o Vrhovnom tribunalu.
Prijavak! - Jem hadarski brod prilazi postaji.
Oružje mu je uključeno, a sustavi za ciljanje aktivni.
Uzbuna! Svi na bojne položaje! - Zovu nas! - Na zaslon!
Kapetane Sisko. - Dukate, što ovo znači?
Rekli ste da ćete razmotriti moj zahtjev za izručenjem.
Naciljali su postaju. - Očekujem vašu odluku.
Kapetane Sisko, hvala što ste nas pozvali.
Ovo je moj dominijski savjetnik Weyoun.
Upoznali smo se.
Vidio sam kako umirete. - To zapravo nisam bio ja.
Vorte su stručnjaci za kloniranje.
Tako ublažavamo rizik svojeg posla.
Moj je prethodnik bio četvrti, a ja sam peti Weyoun.
Besmrtnost. - Donekle. Zanima vas?
Imaš priliku razgovarati sa mnom. - Bit ću izravan.
Ghemor nije dobro. Bolje bi mu bilo među svojima.
Želimo da zna da se može vratiti. - Na vlastito smaknuće?
Nipošto. Proučili smo njegov slučaj i oslobodili ga optužaba.
Dominijski su sudovi poznati po poštenju i pravednosti.
Nema razloga da se ne vrati na Kardasiju.
Mislim da se on ne bi složio. - Trebali bismo provjeriti.
Ostalo mi je manje od tjedan dana.
Očekuješ da ću šutjeti zbog nekoliko dana na Kardasiji?
Mjesto ti je ondje. - Bio bih ondje da nas ti nisi izdao Dominiju!
Zbogom. - Ne voli te. Morat ćemo poraditi na tvojem imidžu.
Gospodo... - Nisi čuo cijelu ponudu.
Imamo nešto što bi te moglo zanimati. Tvoju kćer Ilianu.
Iliana...
Ne slušaj ga. - Kći ti je živa. Znam gdje je.
Želim ti vjerovati, ali i kada bih vjerovao...
Recimo da mi se ne sviđa tvoje društvo.
Ti i ja mogli bismo se dogovoriti
kao Kardasijanci ali sad moram imati posla s njima,
a ta je cijena previsoka.
Dobio si odgovor - Moj će brod ostati još nekoliko dana.
Za slučaj da se predomislite. - Neću.
Što ćete, bojnice? Hladno bajorsko pivo?
Ili nešto jače? Crnu rupu?
Svejedno. - Izgledate očajno. Volim kad su žene raskuštrane.
Samo mi donesi piće.
Toplo enijačko mlijeko. Od toga ćete zaspati.
Naprijed.
Žao mi je što vam smetam. - Dovoljno da odeš?
Lijepo je što branite Ghemora.
Ali jeste li pomislili da se borite na pogrešnoj strani?
Sjećate li se pokolja u samostanu Kiessa?
Kiessa.
Kakve to veze ima s Ghemorom?
Pogledajte sami. To je njegov vojni dosje.
Sve to možete provjeriti kod bajorskih obavještajaca.
Zbilja uživaš u tome, zar ne?
U svojim bolesnim igricama.
Priznajem da mi pružaju perverzno zadovoljstvo.
Pročitajte ili nemojte. Kako hoćete.
Obećavam ti da ćeš platiti zbog svega ovoga. - Možda.
Ali ne danas.
Nerys! - Odmah dolazim!
Što je sad? - Bio sam žedan. - Nasloni se.
Sav si se zapetljao! - Žao mi je. - Sad je prekasno za to.
Nešto nije u redu? - Lagao si mi. - O čemu? - O svemu.
Počnimo sa samostanom Kiessa.
Kiessa.
Bio si ondje, zar ne? - Dukat ti je rekao.
Spalili ste ga do temelja. Poginulo je 17 redovnika.
Skrivali su oružje za pokret otpora. Oružje kojim su mi ubijali prijatelje.
Bio je rat. Bilo je lako prezirati vas.
Ali niste vi bili čudovišta. Mi smo bili.
Da se bar nisam prijavio za dužnost na Bajoru. Ali jesam.
Ne mogu to promijeniti ma koliko želio. - Pa si skrivao istinu.
Nisam htio da me mrziš. - Zaslužuješ to.
Nerys!
Dabo!
To je dabo, zar ne? - Ne znam zašto igraš tu suludu igru.
Volim igre.
Kapetane! Trebate nešto?
Trebali bismo razgovarati. Nisam bio dobar domaćin.
Popijte malo kanara.
Ne, hvala. Nisam osobito žedan. - Inzistiram.
Rekao sam ne. Ne pijem kanar na prazan želudac.
Loš je za probavu.
U ovom slučaju to je blago rečeno.
Unutra je dovoljno otrova da pobije desetak Kardasijanaca.
Dostavili su ga Ghemoru prije manje od 20 minuta.
Fascinantno. - Što je?
Bojiš se da bi Ghemor mogao potkopati tvoj položaj?
Malo opreznije.
Blizu ste optuživanja šefa
kardasijske vlade za pokušaj ubojstva.
To činim?
Krasno!
Tajanstvene urote, suptilne insinuacije, prikrivene prijetnje.
Baš zabavno.
Baš je otrovan, zar ne?
Jesi li poludio? - Vorte su imuni na većinu otrova.
To je zgodno kad si diplomat.
Osobito kad radite za Kardasijance.
Zadrži kanar. Ghemor ga neće piti.
Kasno je za službu.
Trebam mirno mjesto za razmišljanje.
Ako nešto želiš reći, reci.
Čujem da si prestala posjećivati Ghemora.
Lagao mi je. Mislila sam da je drukčiji, ali isti je kao svi.
Je li?
I ja sam vidio njegov dosje.
Kad je Kiessa uništena, bilo mu je 19 godina.
Služio je manje od godinu dana i bio jedan od 400 vojnika ondje.
Tko zna je li uopće pucao. - Nije trebao biti ondje.
Ne muči te njegov dosje. Inače bi ga sama provjerila.
Što želiš reći? Da bih se trebala vratiti onamo?
Nisam to htio reći. A ti?
Oče? Oče!
Ne miči se, razderat ćeš zavoje. - Spalili su moj vrt! - Znam.
Čujem kako me Proroci zovu. Osjećam kako mi pagh bježi.
Nerys!
Našli smo ih! Kardasijsko teško naoružanje.
Treća napadačka skupina, Deveti red.
Drži se. Vratit ću se.
Kako daleko? - Izvan Tempasse. - Idem s vama.
Sigurna? - Poznajem područje. - Poznaje i Gantt. - Njemu nisu ranili oca.
Dobro. Idemo!
Našli smo vojnike koji su te ranili. Platit će mi.
Kao što sam obećala.
Pusti druge. Ne moraš ići. - Moram.
Neću dugo.
Idemo!
Naprijed.
Mislio sam da trebaš znati da se...
Ghemorovo stanje pogoršalo. Umrijet će u idućih sat vremena.
Hvala na informaciji. - To je sve?
Hvala na informaciji? Ghemor umire. - Čula sam vas.
Želi vas vidjeti. - Ja ne želim vidjeti njega.
Molim vas, na samrti je.
Nema više pitanja, nema više posla.
Samo otiđite u njegovu kabinu i sjednite kraj njega.
Rekla sam ne. Ne pitajte ponovno.
Dobro. Učinite kako želite.
Ali griješite. Ma što da je učinio, ne zaslužuje da umre sam.
Nitko to ne zaslužuje.
Sve četiri granate ravno u središnji kompleks.
Kao da smo zgazili mravinjak. - Rezultat? - Pet lebdjelica.
I najmanje 15 mrtvih Kardasijanaca. Nije loše. To trebamo proslaviti.
Oni ubijaju nas, a mi njih.
Nemamo što slaviti.
Nerys. Tvoj otac.
Umro je dozivajući te.
Okupi još jedan tim. Želim ih napasti čim bude prilike.
Da okupim sve?
Da prilar Quen kaže nekoliko riječi?
Nema što reći.
Mislio sam da nećeš doći. - I ja sam tako mislila.
Uzrok smrti bilo je otkazivanje SŽS-a zbog sindroma Yarim Fela.
Smrti je svjedočila bojnica bajorske vojske Kira Nerys.
Njezina je izjava u privitku.
Završili smo.
To je to? Brza obdukcija, izjava svjedoka. Malo zabilježaka?
Čini se jednostavnim. - Ali nikad nije.
Pred kraj se posve stišao.
Čula sam kako šapće ženino ime, Ilianino, čak i moje.
Onda je bol postala prejaka i samo je ležao...
disao...
Poslije svakog izdisaja...
slijedila je stanka, mislila sam: To je to. Gotovo je.
Prisilio bi se da opet udahne. I opet.
Počela sam brojiti. Stotinu, dvjesto...
Tristo...
Borio se za svaku sekundu. Nije ni znao da sam uz njega.
Znao je. Dala si mu što je trebao. Nije umro sam.
I on je meni dao nešto što sam trebala.
Jesi li znao da nisam bila uz oca kad je umro?
Propustila sam to za manje od sata.
Govorila sam sebi da je to bila nesreća, nezgoda.
Volja Proroka.
Ali istina je... da ga nisam morala napustiti.
Mogla sam još malo ostati.
Vidjela sam priliku da pobjegnem i iskoristila je.
Nagledala sam se toliko smrti, osjetila toliko patnje...
Ali moj otac...
On je bio moja snaga.
Nisam mogla gledati kako ta snaga nestaje.
Pa sam pobjegla. - Tako si pokušala pobjeći i od Ghemora.
Podsjećao me na oca. Nisam mogla još jedanput prolaziti isto.
Na kraju ipak jesi. Bila si uz Ghemora. - Dugovala sam mu to.
Dugovala sam svojem ocu... da ovaj put postupim kako treba.
Tražili ste me? - Jesam, Čuo sam da je Ghemor preminuo.
Sigurno ti je laknulo. - Kapetane! Takav vam cinizam ne stoji.
Cijela će ga Kardasija oplakivati. Bio je velikan.
Čudim se što to priznaješ. - Zašto?
Samo su velikani u stanju priznati da su pogriješili, a on je priznao.
Govorim o promjeni mišljenja na samrti.
Odlučio je poduprijeti novu dominijsku vlast.
Baš dirljivo. Osim problemčića. To se uopće nije dogodilo.
Sami ste rekli - problemčić.
Tijelo prenesite na moj brod.
Pokopat ćemo ga sa svim počastima.
Bojim se da nećete moći.
Legat Ghemor već je pokopan.